கேள்வி: வித்யா பாலன் - துவக்ககால வாழ்க்கையும் துவக்ககால தொழில் போராட்டங்களும் குறித்து விரிவாக சொல்லுங்கள்.
பதில்: வித்யா 1979 சனவரி 1 ஆம் நாள் மும்பை (இன்றைய மும்பை) ஒரு தமிழ்ப் பிராமணர்கள் குடும்பத்தில் பிறந்தார். இவரின் தந்தை பி. ஆர். பாலன், டிஜிகேபிளின் நிறுவனத்தின் நிர்வாக துணைத் தலைவராகப் பணியாற்றினார். இவரின் தாயார் சரஸ்வதி பாலன் ஒரு இல்லத்தரசியாவார். வித்யாவின் கூற்றுப்படி, கேரளம் பாலக்காடு உள்ள இவரது வீட்டில் அவர்கள் தமிழ் மலையாளம் கலந்த மொழியைப் பேசுவர். இவரது அக்காள் பிரியா பாலன், விளம்பரத் துறையில் பணிபுரிகிறார். நடிகை பிரியாமணி இவரது உறவினராவார். வித்யா மும்பையின் புறநகர்ப் பகுதியான செம்பூர் வளர்ந்தார். செயிண்ட் அந்தோணி மகளிர் உயர்நிலைப் பள்ளியில் பயின்றார். சிறு வயதிலிருந்தே, வித்யா திரைப்படத் துறைத் தொழிலை விரும்பினார். மேலும் நடிகைகள் சபனா ஆசுமி, மாதுரி தீட்சித் ஆகியோரின் நடிப்பால் ஈர்க்கப்பட்டார். 16 வயதில், ஏக்தா கபூர் நகைச்சுவைத் தொடரான ''ஹம் பாஞ்சின்'' முதல் பருவத்தில், கண்ணாடி அணிந்த இளம்பெண் ராதிகாவாக நடித்தார். தொடர் முடிந்த பிறகு, வித்யா திரைப்படத் தொழிலில் கவனம் செலுத்த விரும்பியதால், இயக்குநர் அனுராக் பாசுவின் தொலைக்காட்சி தொடர் ஒன்றில் நடிக்கும் வாய்ப்பை ஏற்க மறுத்துவிட்டார். பெற்றோர் இவரின் முடிவுக்கு ஆதரவாக இருந்தனர். ஆனால் முதலில் கல்வியை முடிக்குமாறு கூறினர். சமூகவியல் இளங்கலைப் பட்டம் பெறுவதற்காக இவர் செயிண்ட் சேவியர் கல்லூரியில் பயின்றார், பின்னர் மும்பை பல்கலைக்கழகம் முதுகலைப் பட்டம் பெற்றார். முதுகலைப் பட்டம் படிக்கும் போது, வித்யா மோகன்லால் ஜோடியாக மலையாளத் திரைப்படத்துறை ''சக்ரம்'' படத்தில் கதாநாயகியாக நடிக்க ஒப்பந்தம் செய்யப்பட்டார், அதைத் தொடர்ந்து 12 மலையாள மொழிப் படங்களிலும் நடிக்க ஒப்பந்தம் செய்யப்பட்டார். இருப்பினும், தயாரிப்பு சிக்கல்கள் காரணமாக, ''சக்ரம்'' கைவிடப்பட்டது. மோகன்லால் நடிக்கும் படத்தின் படப்பிடிப்பு கைவிடப்பட்டது என்பது மலையாளத் திரையுலகில் அதுவரை கேள்விப்படாத ஒரு நிகழ்வாகும். இதனால் தயாரிப்பாளர்கள் வித்யாவின் "துரதிர்ஷ்டமே" படத்திற்கு இடஞ்சல் ஏற்பட காரணம் என்று குற்றம் சாட்டினர். இதனால் இவர் ஒப்பந்தம் செய்யப்பட்ட படங்களில் இவர் மாற்றப்பட்டார். பின்னர் இவர் தமிழகத் திரைப்படத்துறை பக்கம் கவனம் செலுத்தினார். 2001 ஆம் ஆண்டில், மாதவன் ஜோடியாக லிங்குசாமி ''ரன் (திரைப்படம்)'' (2002) படத்தில் கதாநாயகியாக நடித்தார். இருப்பினும், முதல் கட்ட படப்பிடிப்பு அட்டவணை முடித்த பிறகு, வித்யா நீக்கப்பட்டு, பதிலாக மீரா ஜாஸ்மின் கொண்டு படப்பிடிப்பு நடத்தப்பட்டது. தவறான சாக்குபோக்குகளினால் இவர் பாலியல் நகைச்சுவை படத்தில் நடிக்க ஒப்பந்தம் செய்யப்பட்டார். அந்த வகைப் படம் இவருக்கு சங்கடமாக இருந்தது. எனவே அந்தப் படத்தில் இருந்து வெளியேற முடிவு செய்தார். ''பாலா (திரைப்படம்)'' (2002) படத்தில் இவருக்குப் பதிலாக மீரா ஜாஸ்மின் நடித்தார். அதன்பிறகு, இவர் மூன்றாவது தமிழ் படமான ''மனசெல்லாம் (திரைப்படம்)'' (2003) படத்தில் நடிக்க ஒப்பந்தமானார். ஆனால் இயக்குநர் இவரது பணியால் அதிருப்தி அடைந்ததால் இவருக்குப் பதிலாக திரிஷா கிருஷ்ணன் நடிக்கவைத்தார். 2003 ஆம் ஆண்டில் இவர் முடித்த மற்றொரு மலையாளப் படமான ''களரி விக்ரமன்'' திரையரங்குகளில் வெளியாகவில்லை. திரைப்பட வாழ்க்கையின் துவக்கத்தில் ஏற்பட்ட சறுக்கல்களுக்குப் பிறகு, வித்யா சுமார் 60 தொலைக்காட்சி விளம்பரங்களிலும், யூபோரியா மற்றும் சுபா முத்கல் இசைக் காணொளிகளிலும் தோன்றினார்; இவற்றில் பெரும்பாலானவை பிரதீப் சர்க்காரால் இயக்கப்பட்டவையாகும்.
கேள்வி: வித்யா பாலன் - தனிப்பட்ட வாழ்க்கையும் திரைக்கு வெளியேயும் பற்றி விளக்கவும்.
பதில்: படிமம்:Vidya_Siddharth_cropped.jpg]] வித்யாவுக்கும் அவரது சக நடிகர்களுக்கும் இடையே காதல் இருப்பதாக ஊடகங்கள் அடிக்கடி கிசுகிசுக்கள் எழுதின. ஆனால் இவர் இந்தச் செய்திகளை கடுமையாக மறுத்துவந்தார். 2012 மேயில் ஒரு நேர்காணலின் போது, வித்யா யுடிவி மோஷன் பிக்சர்ஸ் தலைமை நிர்வாக அதிகாரியான சித்தார்த் ராய் கபூர் களவளாவல் உள்ளதாக அறிவித்தார். 2012, திசம்பர், 14 அன்று, இந்த ஜோடி மும்பையின் பாந்த்ராவில் திருமணம் செய்து கொண்டனர். வித்யா கருநாடக இசையில் பயிற்சி பெற்றவர், மேலும் பரதநாட்டியம் மற்றும் கதக் நடன வடிவங்களை ஓரளவு கற்றுக்கொண்டுள்ளார். தனது சமய நம்பிக்கைக் குறித்து வித்யா கூறுகையில், "நான் மிகுந்த நம்பிக்கை கொண்டவள், நான் எப்போதும் [கடவுளுடன்] உரையாடுகிறேன், ஆனால் வழக்கமான, ஒழுங்கமைக்கப்பட்ட பொருளில் நான் அவ்வளவு மதவாதி அல்ல". அவர் சைவ உணவுப் பழக்கத்தைக் கொண்டுள்ளார். மேலும் 2011 மற்றும் 2012 ஆம் ஆண்டுகளில் விலங்குகளை நன்முறையில் நடத்த விழைகின்ற மக்கள் நடத்திய கருத்துக் கணிப்புகளில் "இந்தியாவின் செவ உணவு உண்ணும் மிகவும் பிரபலமானவர்" என்று பட்டியலிடப்பட்டார்."[http://www.indianexpress.com/news/amitabh-bachchan-vidya-balan-named-petas-hottest-vegetarian-celebrities/1053913 Amitabh Bachchan, Vidya Balan named PETA's hottest vegetarian celebrities] ," ''The Indian Express'', 3 January 2013. பல ஆண்டுகளாக இவரது எடை ஏற்ற இறக்கமானது இந்தியாவில் கணிசமான ஊடக செய்திகளில் அடிபடுகிறது. 2014 ஆம் ஆண்டில், வித்யாவுக்கு பொழுதுபோக்குத் துறைக்கு அவர் ஆற்றிய பங்களிப்புகளுக்காக இந்தியாவின் நான்காவது மிக உயர்ந்த குடிமகன் விருதான பத்மசிறீ விருது வழங்கப்பட்டது. அடுத்த ஆண்டு, அவர் ராய் பல்கலைக்கழகத்தில் இருந்து கௌரவ டாக்டர் பட்டம் பெற்றார்; பல்கலைக்கழகம் அவரது பெயரை நலிந்த பெண்களுக்கான உதவித்தொகை திட்டத்திற்கும் சூட்டியது. பல்கலைக்கழகத்தின் வேந்தர் ஹர்பீன் அரோரா கூறுகையில், "பிரபல நடிகைகளின் வரிசையில், வித்யா எல்லா வகையிலும் ஒரு முன்னோடி. அவரது படங்கள் ஒரு தனித்துவமான இந்தியத்தன்மையையும் சக்திவாய்ந்த பெண்மையையும் எடுத்துக்காட்டுகின்றன".
கேள்வி: வித்யா பாலன் - பணிகளும் பாராட்டுகளும் என்பது என்ன?
பதில்: வித்யாவின் திரைப்பட விருதுகளில் ''தி டர்ட்டி பிக்சர்'' (2011) படத்திற்காக சிறந்த நடிகைக்கான தேசிய திரைப்பட விருது ; மற்றும் ஏழு பிலிம்பேர் விருதுகள்: ''பரினீதா'' (2005) படத்திற்காக சிறந்த அறிமுக நடிகை ; ''பா'' (2009), ''தி டர்ட்டி பிக்சர்'' (2011), ''கஹானி'' (2012), ''தும்ஹாரி சுலு'' (2017) படங்களுக்காக சிறந்த நடிகை; ''இஷ்கியா'' (2010) ''ஷெர்னி'' (2021) ஆகிய படங்களுக்காக சிறந்த நடிகை (விமர்சகர்கள்) போன்ற விருதுகளைப் பெற்றுள்ளார்.